Viambishi awali vya vipimo sanifu

Viambishi awali vya vipimo sanifu vinaeleza viwango vya vipimo sanifu vya kimataifa kuwa uwingi au sehemu ya vipimo hivi.

Mfumo huu haujui sehemu kama nusu au robo bali unatumia hatua za kidesimali yaani hatua za sehemu au wingi wa kumi.

Kwa kawaida uwingi wa kipimo huandikwa kwa herufi kubwa kama vile T (tera..), G (giga..) na M (mega..). Kinyume sehemu za kipimo huandikwa kwa herufi ndogo kama vile d (desi..), c (senti) na m (mili..) huandikwa kwa herufi ndogo. Viambishi awali vya "k" (kilo..), h (hekto..) na da (deka..) havifuati kawaida hii kwa sababu zilikuwa kawaida kabla ya mapatano kuhusu mtindo huu.

Mifano ya kawaida iko katika matumizi ya sehemu za mita: desimita (sehemu ya 10) na sentimita (sehemu ya 100) na milimita (sehemu ya 1000), na pia kilomita. Kwa wingi zaidi si kawaida kutaja "megamita" ambayo ingekuwa sawa na kilomita 1000.

Kwa kutaja uwezo wa kompyuta au ukubwa wa data za dijiti viambishi awali za juu zimekuwa kawaida kwa kutaja idadi ya baiti: megabaiti, gigabaiti na terabaiti.

Marejeo
Tangazo rasmi ya Ofisi ya Kimataifa ya Vipimo kuhusu viambishi awali vya vipimo sanifu  

Jamii:Vipimo sanifu vya kimataifa